సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
దేశవాళీ ముంబయి జట్టులోకి రోహిత్ శర్మ..?
భారత్ జట్టుకి ఈనెల 21 వరకూ వన్డే, టీ20 మ్యాచ్‌లు లేని నేపథ్యంలో.. ముంబయి సెలక్టర్ల అభ్యర్థన మేరకు విజయ్ హజారే ట్రోఫీలో ఆడేందుకు రోహిత్ ఒప్పుకున్నట్లు తెలుస్తోంది.
Samayam Telugu | Updated:
Oct 9, 2018, 03:13PM IST
వెస్టిండీస్‌తో ప్రస్తుతం జరుగుతున్న టెస్టు సిరీస్‌కి ఎంపికవని భారత ఓపెనర్ రోహిత్ శర్మ .. దేశవాళీ టోర్నీలో ఆడేందుకు సిద్ధమవుతున్నాడు. గత కొద్దిరోజులు జరుగుతున్న విజయ్ హజారే ట్రోఫీలో పోటీపడుతున్నముంబయి టీమ్‌లోకి రోహిత్ శర్మని బుధవారం ఆ జట్టు సెలక్టర్లు ఎంపిక చేయనున్నట్లు వార్తలు వస్తున్నాయి. భారత్ జట్టుకి ఈనెల 21 వరకూ వన్డే, టీ20 మ్యాచ్‌లు లేని నేపథ్యంలో.. ముంబయి సెలక్టర్ల అభ్యర్థన మేరకు విజయ్ హజారే ట్రోఫీలో ఆడేందుకు రోహిత్ ఒప్పుకున్నట్లు తెలుస్తోంది.
విజయ్ హజారే ట్రోఫీ గ్రూప్-ఎలో ఉన్న ముంబయి జట్టు.. ఈనెల 14న బిహార్‌తో క్వార్టర్‌ ఫైనల్స్‌లో తలపడనుంది. ఈ మ్యాచ్‌లో గెలిచిన జట్టు 17న సెమీ ఫైనల్స్ ఆడనుంది. ఈ నేపథ్యంలో.. రోహిత్ శర్మని కనీసం ఈ రెండు మ్యాచ్‌లు ఆడించాలని ముంబయి సెలక్టర్లు ఆశిస్తున్నారు. ముంబయి జట్టుకి శ్రేయాస్ అయ్యర్‌ ప్రస్తుతం కెప్టెన్‌గా వ్యవహరిస్తుండగా.. నాకౌట్ మ్యాచ్‌ల కోసం బుధవారం ముంబయి జట్టుని సెలక్టర్లు ప్రకటించనున్నారు.